Miestne zastupiteľstvo mestskej časti Bratislava-Petržalka 

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 4. marca 2008 

Materiál číslo: 139/2008

K bodu:    Správa z kontroly plnenia opatrení prijatých na odstránenie nedostatkov
                 zistených  útvarom   miestneho  kontrolóra   pri   kontrole  hospodárenia  
                 s  majetkom  a   finančnými   prostriedkami  v  rozpočtovej    organizácii 
                 Základná škola Lachova č. 1, Bratislava______________________________ 

Predkladá: 					Návrh uznesenia: 

Miroslav Skovajsa				Miestne zastupiteľstvo mestskej časti 
miestny kontrolór				Bratislava-Petržalka 

						b e r i e    n a     v e d o m i e 

						Správu z  kontroly plnenia opatrení prijatých
						na odstránenie nedostatkov zistených útvarom
						miestneho kontrolóra pri kontrole hospodárenia
						s majetkom a finančnými prostriedkami 
						v rozpočtovej organizácii Základná škola  
						Lachova č. 1, Bratislava 

Miestny úrad mestskej časti Bratislava-Petržalka 
útvar miestneho kontrolóra 

S p r á v a 
z kontroly plnenia opatrení prijatých na odstránenie nedostatkov zistených pri kontrole 
hospodárenia s majetkom a finančnými prostriedkami v rozpočtovej organizácii
Základná škola Lachova č. 1, Bratislava

V súlade s ustanovením § 18d, ods. 2, písm. b, zákona č. 369/1990 Zb., o obecnom zriadení v znení neskorších zmien a doplnkov, „Plánom kontrolnej činnosti útvaru miestneho kontrolóra na obdobie od 1. januára 2008 do 30. júna 2008“ schváleným uznesením Miestneho zastupiteľstva mestskej časti Bratislava-Petržalka číslo 137 dňa 18. decembra 2007 a na základe príkazu miestneho kontrolóra číslo 1/2008 zo dňa 07. januára 2008 vykonal útvar miestneho kontrolóra kontrolu plnenia opatrení prijatých na odstránenie nedostatkov zistených pri kontrole hospodárenia s majetkom a finančnými prostriedkami v rozpočtovej organizácii Základná škola Lachova č. 1, Bratislava. Kontrola bola vykonaná v čase od 
8. januára 2008 do 25. januára 2008. 

Cieľom kontroly bolo zistiť, či v Základnej škole Lachova č. 1, Bratislava, splnili prijaté opatrenia na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami vykonanej za obdobie od 
1. januára 2006 do 30. septembra 2006. 

Kontrolou plnenia opatrení prijatých na odstránenie nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami v Základnej škole Lachova č. 1, Bratislava, bolo zistené, že na základe kontrolných zistení v súlade so záverom z prerokovania „Protokolu z kontroly hospodárenia s majetkom a finančnými prostriedkami v rozpočtovej organizácii Základná škola Lachova č. 1, Bratislava“ prijal riaditeľ základnej školy formou príkazu riaditeľa päť opatrení na vykonanie nápravy a odstránenie zistených nedostatkov. 
Podkladom k vykonaniu súčasnej kontroly bola písomná „Správa o plnení opatrení prijatých na odstránenie zistených nedostatkov pri kontrole hospodárenia s majetkom a finančnými prostriedkami v Základnej škole Lachova č. l, Bratislava“ ktorá bola doručená miestnemu kontrolórovi v termíne stanovenom pri prerokovaní protokolu, dňa 29. júna 2007. 

Opatrenie č. 1 :
Pri účtovaní miezd, nemocenských dávok a súvisiacich odvodov postupovať podľa Metodického usmernenia finančného oddelenia Miestneho úradu mestskej časti Bratislava-Petržalka č. 1/2004 č. 2004/5940-06. 

P l n e n i e : 
Kontrolou účtovných dokladov výdavkového rozpočtového účtu,  interných dokladov zúčtovania miezd a s nimi súvisiacich odvodov zamestnancov základnej školy a rekapitulácie miezd za mesiace január, február, apríl, máj, júl, september, november a december 2007 bolo zistené, že konečné stavy účtu 331 – zamestnanci v kontrolovaných mesiacoch súhlasili so stavom vykázaným v rekapitulácii miezd vyhotovovanej zamestnankyňou zodpovednou za spracovanie miezd.
Záver :  Opatrenie bolo splnené a priebežne sa plní.

Opatrenie č. 2 :
Povinný prídel do sociálneho fondu poukazovať v zmysle § 6 ods. 2 zákona NR SR číslo 152/1994 Z.z. o sociálnom fonde. 

P l n e n i e :
Kontrolou dokladov tvorby a čerpania sociálneho fondu v mesiacoch január až december 2007 bolo zistené, že povinný prídel do sociálneho fondu bol vykonávaný na osobitný účet – účet sociálneho fondu zamestnávateľa formou preddavku, v súlade s ustanovením § 6 ods. 2 zákona NR SR č. 152/1994 Z.z. o sociálnom fonde. 
Z á v e r :  Opatrenie bolo splnené a pribežne sa plní.  
  
Opatrenie č.  3 :
Poukazovanie finančných prostriedky na účet sociálneho fondu vykonávať zásadne na základe platobného poukazu. 

P l n e n i e :
Pri kontrole poukazovania finančných prostriedkov z výdavkového rozpočtového účtu na účet sociálneho fondu základnej školy za mesiac január až december 2007 bolo zistené, že na prevody finančných prostriedkov, poukazovaných v  súlade s stanovením § 6 ods. 2 zákona NR SR číslo 152/1994 Z.z. o sociálnom fonde, do 15 dní po začatí každého mesiaca, vyhotovila zodpovedná zamestnankyňa základnej školy platobné poukazy a tieto sú priložené pri výdavkovom rozpočtovom účte i pri účte sociálneho fondu organizácie. 
Z á v e r :  Opatrenie bolo splnené a priebežne sa plní. 

Opatrenie č. 4 :     
Nájomné za prenajaté nebytové priestory účtovať v zmysle usmernenia finančného oddelenia Miestneho úradu mestskej časti Bratislava-Petržalka č. 2003/20359-06. 

P l n e n i e :
Podrobnou kontrolou interných účtovných dokladov za rok  2007 bolo zistené, že finančné čiastky uhrádzané nájomcami nebytových priestorov, boli na základe uzatvorených nájomných zmlúv, predpisované na účet 315 – Pohľadávky za rozpočtové príjmy, v súlade s usmernením finančného oddelenia Miestneho úradu mestskej časti Bratislava-Petržalka č. 2003/20359-06.
Z á v e r :  Opatrenie bolo splnené a priebežne sa plní. 

Opatrenie č. 5 : 
Drobný hmotný a nehmotný majetok evidovať v zmysle ustanovenia § 76 Opatrenia Ministerstva financií Slovenskej republiky z 11. decembra 2003 č. 24501/2003-92, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, štátne fondy, príspevkové organizácie, obce a vyššie územné celky v platnom znení. 

P l n e n i e :
Ku kontrole bol predložený interný účtovný doklad č. 2  zo dňa 31. januára 2007,  ktorým bol zaúčtovaný na účet  971 stav drobného hmotného majetku v celkovej čiastke 2.921.824,71 Sk. 

K internému účtovnému dokladu sú priložené zostavy majetku z prvotnej evidencie majetku základnej školy, ktoré dokumentujú správnosť zaevidovanej finančnej čiastky na podsúvahovom účte.
Z á v e r :   Opatrenie bolo splnené. 

Z á v e r  

Pri kontrole plnenia piatich opatrení prijatých riaditeľom Základnej školy Lachova č. l, Bratislava, na odstránenie a nápravu nedostatkov zistených útvarom miestneho kontrolóra pri kontrole hospodárenia s majetkom a finančnými prostriedkami, bolo zistené, že prijaté opatrenia boli splnené, a opatrenia trvalého charakteru sa priebežne plnia, tak ako uviedol riaditeľ základnej školy v „Správe o plnení opatrení prijatých na odstránenie zistených nedostatkov pri kontrole hospodárenia s majetkom a finančnými prostriedkami v Základnej škole Lachova č. 1, Bratislava.